Here is a page extracted from Wikipedia that may contain CSS, HTML, and a lot of unformatted text.

Title: Liena
Content: A parola liana rendreita enta este articlo, ta las plantas que pinchan en os árbols d'a selva, se veiga Planta enfiladera.

Una liena (variant fonetica documentata en aragonés central: liana) ye lo nombre popular en aragonés ta dir d'un aria exposata d'un mesmo estrato duro de flysch, que per ixo forma una superficie de penya continua y esposata a lo temper, evocando-se una losa.

En a cultura tradicional, as lienas (como tamién as leneras) yeran o puesto d'extracción de cualques materials importants en a construción d'edificios en a montanya aragonesa. Con motivo de que ixas estructuras amaneixen normalment per fenomenos d'erosión y ixo no be pasa en os terrenos planos, as lienas b'apareixen cuasi siempre inclinatas en l'Alto Aragón, en as baixants de cualques monts.

Tamién per mor d'ixa inclinación o termin s'ha quiesto emplegar muito como sinonimo de liestra, que ixo ye, faixas de monte u versants que per estar petrosas u de terrers que las faigan imposibles de cultrar se consideran improductivas. A sobén, tamién se dicen lienas as leras u losas de penya de grans dimensions, que tradicionalment s'extraiban ta fer-ne cualques piezas d'os molins, como la cul d'a baseta en os que feban olio, u la lera de tierra en os fogarils tradicionals, posiblement per un uso metonimico a partir d'o puesto natural d'on se ne quitan (a liena propiament dita).

A relación lexica d'entre la liena que definím en o medio natural, y la liena d'os lenatos (que en muitos lugars se i diz, especificament, «lenastro» u «lenastra», que caldría considerar un termino mes especifico) posiblement tamién se basa en ixa relación metonimica respective a lo puesto d'on se ye quitata: una liena propiament dita u bella lenera.

Se veiga tamién
Lenera
Lenastra
Lera
Lastra
Glera
Tartera
Fener
Fitero (paisache)

Referencias

Toponimia
Estratigrafía